## Popis aktivnih tvari dopuštenih za uporabu u sredstvima za zaštitu bilja u Republici Hrvatskoj

### NN 27/2011 (3.3.2011.), Popis aktivnih tvari dopuštenih za uporabu u sredstvima za zaštitu bilja u Republici Hrvatskoj

MINISTARSTVO POLJOPRIVREDE, RIBARSTVA I RURALNOG RAZVOJA

565

Na temelju članka 30. Zakona o sredstvima za zaštitu bilja (»Narodne novine«, br. 70/05), ministar poljoprivrede, ribarstva i ruralnog razvoja objavljuje

POPIS

AKTIVNIH TVARI DOPUŠTENIH ZA UPORABU U SREDSTVIMA ZA ZAŠTITU BILJA U REPUBLICI HRVATSKOJ[[1]](#footnote-29081-1)

Dio 1. Popis aktivnih tvari dopuštenih u sredstvima za zaštitu bilja usklađen sa službenim popisom aktivnih tvari dopuštenih u Europskoj uniji

Opće odredbe koje se primjenjuju na sve tvari uvrštene u ovaj Dio Popisa:

Za provedbu jedinstvenih načela ocjenjivanja iz propisa o jedinstvenim načelima za ocjenjivanje i registraciju sredstava za zaštitu bilja za svaku pojedinačnu tvar se moraju uzeti u obzir zaključci iz izvješća o njihovoj ponovnoj ocjeni, a posebice dodaci I. i II, čiji je završni oblik donesen u odgovarajućem odboru EU[[2]](#footnote-29081-2) na dan koji je naveden u stupcu »posebne odredbe«.

Sva izvješća o ocjenjivanju bit će dostupna, osim povjerljivih podataka u skladu s člankom 21. Zakona o sredstvima za zaštitu bilja, svim zaineresiranim stranama u svrhu konzultacije ili će im pristup biti omogućen na poseban zahtjev.[[3]](#footnote-29081-3)

[POPIS](dodatni/414025.pdf)

Navedene aktivne tvari države članice EU mogu zadržati na tržištu do 31. prosinca 2011. godine. Odlukom Komisije 2010/455/EU i Uredbom Komisije (EU) br. 741/2010 od 17. kolovoza 2010. godine produžen je rok valjanosti registracija ako su podnositelji zahtjeva ponovno podnijeli zahtjeve za uvrštenje aktivnih tvari na Aneks I. Direktive 91/414/EEC na osnovi tzv. ubrzane procedure prema Uredbi Komisije (EC) br. 33/2008.

Za navedene aktivne tvari se ne može podnijeti zahtjev za izdavanjem rješenja o registraciji u Republici Hrvatskoj prije njihovog uvrštavanja na na Aneks I. Direktive 91/414/EEC.

Popis aktivnih tvari dopuštenih za uporabu u sredstvima za zaštitu bilja u Republici Hrvatskoj objavljuje se u »Narodnim novinama« prema potrebi, a najmanje jednom godišnje.

Na dan objave ovoga Popisa prestaje vrijediti Popis aktivnih tvari dopuštenih za uporabu u sredstvima za zaštitu bilja u Republici Hrvatskoj (»Narodne novine«, br. 16/10).

Ovaj Popis stupa na snagu danom objave u »Narodnim novinama«.

Klasa: 320-20/11-01/2

Urbroj: 525-02-2-0019/11-4

Zagreb, 16. veljača 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

[[1](#footnote-29081-1-backlink)]Popisom aktivnih tvari dopuštenih za uporabu u sredstvima za zaštitu bilja u Republici Hrvatskoj preuzimaju se odredbe Aneksa I. Direktive Vijeća 91/414/EEC od 15. srpnja 1991. godine o stavljanju sredstava za zaštitu bilja na tržište i on se redovito usklađuje s izmjenama i dopunama Aneksa I. navedene direktive.

[[2](#footnote-29081-2-backlink)]SCPH – Standing Committee on Plant Health (Stalni odbor za biljno zdravstvo); SCFCAH – Standing Committee on Food Chain and Animal Health (Stalni odbor za prehrambeni lanac i zdravlje životinja).

[[3](#footnote-29081-3-backlink)]Najmanja čistoća aktivne tvari, detaljni podaci koji se odnose na identifikaciju aktivne tvari dostupni su u izvješću o ocjenjivanju.

Ostalo, NN 27/2011-565